# Klumper på tallerken

*Oprindelig dato: 2013*

## Ingredienser
- Rå viljestyrke

## Inspirationer
- Fjernelse af blindtarmen

## Opskrift
1. Bland sammen.

## Baggrund
Mange ting kan gå galt når man laver mad.  Engang gled mit grydelåg ud over komfuret og ud ad et åbent vindue og ned på min underbos altan, og så havde jeg ikke noget grydelåg.

En anden gang skulle jeg koge et æg men kom til at brænde ægget på fordi alt vandet fordampede mens jeg lavede noget mere interessant.

Det er også sket at jeg har haft rig succes med at lave et stk. mad og så har fundet ud af det smager rigtig dårligt.  I sådanne tilfælde har jeg forsøgt at omdanne det til noget andet mad der smagte godt, enten ved 1) at varme det om til kiks (mad - vand = kiks), 2) at fryse det ned for at udsætte løsningen, og 3) at lave det om til kiks og fryse kiksene ned for halvt at løse det, halvt at udsætte løsningen.  Jeg kan ikke anbefale nogen af disse løsninger.

Heldigvis smagte klumper på tallerken godt.
