# Kålalabønne

*Oprindelig dato: 2013*

## Ingredienser
- Kål
- Bønner

## Inspirationer
- Risalamande med flere hele mandler (mandler = bønner, kål = kold risengrød med flødeskum)

## Opskrift
1. Vælg de bedste bønner og læg resten til side.
2. Bland sammen.

## Baggrund
Rygterne siger at en nordtysk munk i 1400-tallet først opfandt kålalabønne, dengang kaldt "Kohl mit Bohne".  Han havde studeret datidens mangel på god madlavning i flere år og var ofte at finde i klosterets sparsomme bibliotek, hvor andre munke så ham balancere forskellige kål- og bønne-attrapper på hinanden for at visualisere hvordan den endelige ret skulle se ud.

Ligesom en forfatter kan få skriveblokade, kan en opskriftsforfatter også få opskriftskriveblokade.  Efter fem år i klosteret havde Audowin endnu ikke færdiggjort sin opskrift.  Han havde prøvet alle variationer: Lidt kål, mange bønner; meget kål, få bønner; en god mængde kål og en okay mængde bønner; og alle andre mellemværdier på alle andre kombinationer af alle andre akser der kunne justeres.  Det duede bare ikke.  Nej, nej, nej.  Nein, nein, nein.

Historien lyder at han en dag under sin daglige bøn om at klosterets planter måtte vokse godt, helt glemte også at lave sin anden daglige bøn om at klosterets dyr måtte vokse godt.  Audowin følte at denne *fejl* gjorde den første bøn stærkere.  Hvad nu hvis...?

Det siges at de andre munkes skrifter her rapporterer om en glædeshoppende Audowin der glad råber "en bønne smager kun så godt som de antal bønner den ikke smager af!".  Altså, oversat: Det er ikke mængden af bønnerne i retten der bestemmer hvor godt retten som helhed smager, men derimod antallet af bønner som du har til rådighed men eksplicit vælger ikke at putte i retten - ligesom med hans bøn.

Denne historie kan dog ikke passe, da jeg opfandt retten.
