# Indtørret brunt

*Oprindelig dato: 2012*

## Ingredienser
- Bønner?
- Kød af en art?

## Inspirationer
- Nej

## Opskrift
1. Bland sammen.

## Baggrund
Imponér dine forældres venners bekendte med dette terræn af næring.  Det er bare direkte på gaflen og ind i munden.  Luk så munden og åbn den ikke igen før maden er slugt.

Inde i munden vil du opleve en smagsimplosion.  Det indtørrede brune suger smagen af dig til sig.  Tørheden i munden spreder sig til spiserøret, til mavesækken, til organerne, de bliver stive i det, mister gejsten.  Fordøjelsen går i stå, kroppen går i hi, tiden går langsommere, hvorfor spiste jeg det her og når jeg at se en person lande på Mars i min levetid?

Terrænnet flader ud, det er et omvendt jordskælv, det eneste der skælver er din fornemmelse af jeget.  Hvem er jeg?  Nu når indtørret brunt til en tarm, en af dem, den er lang men ikke lang nok.  Tarmen stritter imod, det brune skal tilbage igen.  Det brune skal frem.  Det er vekselstrøm, frem og tilbage, det er statisk elektricitet i kroppen.  Kroppen vækkes til live igen, **hvor er jeg henne?**  Det er foran en tallerken ved et spisebord.  *Jamen det var da lækkert,* ja tak, selvfølgelig vil jeg gerne komme til middag igen.  Hej.
