# Champignon med mere

*Oprindelig dato: 2012*

## Ingredienser
- Tid
- Kærlighed

## Inspirationer
- Komfur
- Pande
- Opfinderen af ild

## Opskrift
1. Bland sammen.

## Baggrund

*Velkommen til Niels' køkken, et interaktivt teksteventyr.*

**Køkken**

Du står i et køkken.  Der er et køkkenbord med nogle skuffer og nogle skabe.  Du er sulten.

`> kig i skuffer`

Hvilken skuffe vil du kigge i, den øverste eller den nederste?

`> kig i øverste skuffe`

Du åbner den øverste skuffe.  Der er noget bestik og en spatel.

`> tag spatel`

Du holder en sort, let falmet spatel i din hånd.

`> kig i højre skab`

Du åbner højre skab.  En gryde falder ud.

`> grib gryde`

Du prøver at gribe gryden, men den rammer gulvet.

`> kig i højre skab`

Der mangler en gryde, men der er stadig andre gryder og pander.

`> tag en pande`

Du holder nu en sort pande med et let løst håndtag i din anden hånd.

`> kig i venstre skab`

Du har ikke nogen hånd fri til at åbne skabet.

`> læg pande på komfur`

Du ser at der er et komfur og lægger panden på det.

`> vend rundt`

Du vender dig om.  Foruden køkkenbordet og skabene ser du nu også et køleskab.

`> åbn køleskab`

Du åbner køleskabet.  Du ser noget mayonaisse, nogle champignon og noget udefinerbart.

`> kig nærmere på udefinerbart`

Jo længere du kigger på det udefinerbare, jo mere udefineret bliver det.

`> tag champignon og udefinerbart`

Du placerer det udefinerebare ovenpå champignonpakken, eller også placerer du champignonpakken oven på det udefinerbare.  Eller også er det indeni?

`> læg champignon på panden`

Champignon ligger på panden på komfuret.

`> tænd for komfur`

Komfuret blusser op og begynder at varme panden med sin ild.

`> læg udefinerbart på panden`

Panden er nu en del af det udefinerbare.

`> steg til godt`

Det steger og steger indtil det fortæller dig at det er færdigt.  Dette sker med et dybt brøl, men du er i tvivl om hvorvidt andre end dig selv har hørt det.

`> spis mad`

Du har lige nu: spatel.

Du har ikke mad.

`> spis udefinerbart`

Det er lækkert!

**Tillykke, du har vundet spillet!**
