# Luftigt månekrater

*Oprindelig dato: 2013*

## Ingredienser
- Ikke fugtighed
- Ikke cremethed
- Tørhed

## Inspirationer
- Geometriske former

## Opskrift
1. Bland sammen.

## Baggrund
På engelsk kan man bruge ordet "audacity" til at beskrive en slags dristighed.  Det er også navnet på et frit og open source lydredigeringsprogram licenseret under GNU General Public License, udgave 2 eller nyere.  Da jeg først lærte dette program at kende i folkeskolen, kendte jeg ikke lange engelske ord, og udtalte derfor programmet som "Auda-city", altså en by ved navn "Auda".  Jeg kan umuligt have været den eneste dansker der har gjort dette.

Det viser at der er en generel fare ved at bruge avancerede ord som delvist minder om simplere ord.  Da jeg med *dristighed* skabte luftigt månekrater, har jeg tydeligvis ikke tænkt på det: Hvis man ikke kender til det mellemlange ord "månekrater", men godt kender det kortere ord "måne", kan man sagtens komme til at tro at "månekrater" skal udtales "måne-Krater", hvor "Krater"-delen er et egennavn, for eksempel navnet på en særlig måne.  Det vil jeg gerne undskylde for.  Et bedre navn til retten havde været "Luftigt krater på månen" for at bruge kortere ord.
