# Dansk gylperet

*Oprindelig dato: 2012*

## Ingredienser
- Noget fast
- Noget flydende

## Inspirationer
- Dengang på Amager

## Opskrift
1. Bland sammen.

## Baggrund
"Er de skøre?" hviskede Hans til sig selv.  Hans stod udenfor på græsset og kiggede ind i en hangar.  Den havde vist været brugt til fly i helt gamle dage, men nu havde den stået forladt i mange år.  Fugt og dårlig elføring havde været dens endeligt.  Men nu var den vigtig igen, og det var Hans også.

Ulla trådte hen ved siden af ham.  "Er klogeågen klar?" spurgte hun uden tøven.  Hans sukkede.  Det var rigtigt at han var meget klog, men han havde også mange andre gode kvaliteter, såsom sine sjove one liners og også at kunne forklare dem bagefter.

Efter endnu et suk, et rysten på hovedet, og et medfølende suk fra Ulla, kiggede de på hinanden og gik i gang med at skovle gylp fra hangaren og ud på den store mark som staten havde eksproprieret som en del i det nye "gylpemider"-projekt.  Efter staten og industrien havde indset at IT bare var en boble, var Ulla og Hans blevet fyret fra deres programmørjobs og havde været arbejdsløse i en længere periode (udtrykket "længere periode" føltes bedre at sige end "15 år").  De havde prøvet at få jobs indenfor andre brancher, men de havde specialiseret sig i kun at sætte overflødige cloudløsninger op, og de cloudløsninger der stadig kørte var desværre kun de ikke-overflødige løsninger.

For en uge siden havde staten endelig sendt bud efter dem igen: Deres kompetencer udi ressourcespild var påkrævet.  Regeringen havde i flere år udbredt en fortælling om at Danmark havde mistet terræn internationalt og at vi måtte bryde med traditionerne for at tiltrække opmærksomhed.  Samtidig var unge som gamle begyndt at holde mange flere fester med alkohol efter de fandt ud af at det faktisk ikke gik så godt med verden.  En lavtstående fuldmægtig i et lavstående ministerium havde lagt mærke til alle disse separate dele og tænkt at de kunne slås sammen til "gylpemiderne": En slags danske pyramider men lavet af gylp i stedet for sten.  Ulla følte sig helt som en it-professionel igen idet hun tog en skovl og begyndte at sprede gylpen ud på græsset i et sirligt mønster der skulle tiltrække turister fra hele Eurasien.

Den fuldmægtige var mig.
